Downloaded from YTS.BZ
Official YIFY movies site: YTS.BZ
Hau Damien izeneko gizon baten istorioa da.
Damienek dena zeukan.
Dirua, sexua, boterea.
Kabroi hutsa zen eta.
Primeran, esna zaude.
Agur esateko garaiz.
Bart zoragarria izan zen.
Bai.
Gosaria eskatu dizut.
Ez nekien zer nahi zenuen. Menu osoa eskatu dut.
Zure soinekoa garbitzen ari dira.
Baina zerbait apalagoa jantzi nahi baduzu, arropa berriak erosi dizkizut.
Tiketa poltsan dago.
Hara.
Edozer zuretzat,
birjintasuna kendu didazu.
LISTOPASATU
Dakizuen bezala, mundu honetan,
pertsonarik txarrenek izan ohi dute gehien.
Beraz, honela bizi da Guinnesseko zuzendaria?
Uharte osoaren jabea da?
Zati onena soilik.
Louis Oxfordeko aspaldiko laguna da. Honela ixten ditu beti tratuak.
Edertasunez inguratuta, badakizu zertaz ari naizen.
Baina ez kezkatu.
Damienek merezi duena izango du laster.
Batzordea ni estutzen ari da
"emakumeen ordezkaritza" dela eta.
Eta ikasten dutenean
Atlasek ez duela emakumezko sormenezko zuzendaririk…
Zer axola du horrek?
Beste norabide batean jotzeko esan didate.
Zer?
- Barkatu, Fred. - Tira.
Esaten ari zarena da honaino ekarri gaituzula gu kaleratzeko?
Gizon batek aurrez aurre egin behar ditu halakoak.
Barkatu, ez dago nire esku.
- Louis, ni… - Ez, ez dakit zer esan batzordeari.
Nik bai.
Zure informazioa ez dago eguneratua.
Emakume harrigarria egin genuen sormenezko zuzendari aurreko astean.
Ez itxurak egiteko,
baizik eta lanposturako pertsonarik egokiena delako.
Feminismoa ez da zenbaki kontua Atlasentzat.
Esan hori batzordeari.
Esan, nor da aurreko astean izendatu genuen emakumea?
Aurreko astean esan dut?
Gaur esan nahi nuen.
Ordu-aldearekin nahasi egin naiz.
Sasikume argia zara.
Ondo da, entzun.
Gure artean, uste dut datorren urtean jubilatuko naizela,
baina zure izena eman diot batzordeari.
Beraz, niri dagokidanez,
Atlas agentziaren zuzendari berria zara.
Prest zaude?
Galdera ergela.
Atlas Agentzia. Damien Sachsen bulegoa, esan.
Ruby, premiazko lan bat daukat zuretzat.
Giza baliabidekoek diote
ezin nauzula behartu zure nesketako bat berriro uztera.
Ez nizuke halakorik eskatuko azkenekoaren ostean.
Emakumezko publizisten zerrenda behar dut haietako bat mailaz igotzeko.
Orduan, gure langileak igoera baterako sailka ditzadan nahi duzu
generoan eta arrazan oinarrituta?
Ez. Generoan bakarrik.
Eta ez idatzi zure dokumentuan.
KALERATZEKOTAN ERABILTZEKOAK
Nor daukagu?
- Badago Alexandra Fox. - Ederto.
Adostu bilera bat berri onak emateko.
Badakizu nor den?
Alfabetikoki hasi naiz.
Ruby, benetan.
Aldatu hegaldia, bihar itzuliko naiz.
Primerako hiru hautagai aurkitu berri ditut
beste lantxo batzuetarako.
Benetan aurresangarria zara.
Mila esker.
- Alex. - Bai.
Beste publizistekin batera trago batzuk hartzera joatekoa naiz, eta…
Milesker.
Baina atzean utzi ditut tragoak hartzera joateko egunak.
Ez nintzen gonbidatzen ari.
Jakin nahi nuen goiz joanez gero, kanpainako irudiak igoko zenituen.
Bai, noski. Bai, arduratuko naiz.
Ederto.
Alex.
Ruby, zer ederra.
Damienek zurekin bildu nahi du,
bihar, bederatzietan puntuan.
Arazorik?
Ez, kontrakoa.
Maila igoera?
Gustatu zaio Guinness kanpainarako aurkezpena.
Ez da nire bezeroa, zalantzak nituen,
baina susmo ona nuen.
Bai, horregatik da.
Hara.
Barkatu. 20 urte baino ez daramatzat hemen,
ez naiz damutzen umea hezteko denbora hartu izanaz,
baina gogorra izan da itzultzea. Denak dira gazteak,
energiaz beteak daude. Beraz, neure buruaz harro nago.
Eta pozarren nago, eta…
Lanean negar egiten ari naiz.
Entzun, ezin duzu halakorik egin
beste inoren aurrean.
- Ez, noski. - Ados.
Ozpin-pepinoa?
Bai.
Kaixo, ama.
Zer? Ez zait ahaztu, noski.
Zorionak. Bai, autoan nago.
Horregatik itzuli naiz gaur.
Bai, opari bat erosi dizut.
EZ HORREGATIK! RUBY
Ruby, gogorarazi zer erosi diodan amari.
Seme kaskarra zara.
- Jo zaitut. - Ez!
- Bai! - Hilda!
- Hilda zaude. - Ez nauzu jo!
- Osaba Damien! - Osaba Damien!
Kaixo, mutilak.
- Hilda. - Hilda.
Begira.
Begiratu niri.
Ez dut ukitu!
Bai horixe!
- Ez! - Chris!
Semeek behar zaituzte.
Sunny!
Banoa.
- Zer egin diozu? - Sunny.
- A zer… ederra zauden. - Kontuz.
Utzi konplimenduak zure neskentzat.
Kaixo, aita.
Beltzaran zaude, ezta?
Ez duzu beltzaran dagoela uste, Chris?
Ez. Beti bezala dago.
- Non dago ama? - Zer uste duzu?
- Ados. - Egin mesede bat.
Esan garagardoa bukatu zaigula.
- Niri ere bai. - Kaixo, ama.
Laztana. Etorri zara.
- Jakina. Zorionak. - Mila esker.
Itxura ederra du. Mila esker.
Triste dirudizu.
Ez nago triste.
Oso pozik nago.
Bai?
Berri onak ditut, ama.
- Zure mutikoa… - Bai?
…Atlas agentziako hurrengo zuzendari exekutiboa izango da.
Inorekin partekatu ezinik.
Jende mordoarekin partekatuko dut.
Asteburuan bertan sei emakumerekin partekatu dut.
Zein bihurria zaren.
Sei asteburu batean?
- Bai. - Zerbitzaria, mesedez.
- Utziko? - Ez. Neka-neka eginda egongo zara.
- Bai. - Christopher.
Sunny, zure amak sukaldean behar zaitu!
"Guinness. Maitasunak denbora darama, baina merezi du".
Aurkezpen aparta egin duzu.
Milesker, maitea. Ez dakit hunkigarria ala iraingarria den.
Erosiko didazu iPhone bat ospatzeko?
iPhone bat? Telefono berriak zure aitaren kontua dira.
Bai, baina orain Tinarekin xahutzen du diru guztia.
Bai? Zer gertatu da Rebeccarekin?
Hogeita hamar urte bete ditu.
Gajoa. Guztioi gertatzen zaigu.
- Bulego berria izango duzu? - Bulego… Ez.
Ez, ez dut irabazi. Eta atsegin dut nire mahaia.
Ona da besteekin batera egotea.
- Beti diozu berdina. - Zer?
Ezer merezi ez bazenu bezala.
Ez da egia.
Bai, bada. Zeure buruan sinetsi behar duzu.
Neure buruan sinesten dut.
Noski.
Dena den, pozten naiz.
Mila esker.
Pozarren nago.
Lehenbailehen lortuko dizut. Laster arte.
Kaixo.
Zu lehenengo.
Mesedez. Andereñoak lehenengo.
Nire aurkezpena atsegin duzu?
- Bai. - Pozten naiz.
Gogor egin dut lan.
Nabari da.
Zure azpian lan egiteko irrikan nago.
Ados.
Edozer egiteko prest nago.
Bai?
Eta… Edo nahiago baduzu… aurrea har dezaket.
Ez zara erregu eske ari.
Ongi etorri.
Barkatu?
Felicity, azkenik. Berriro elkarrekin. Nire mira zenuen?
Ongi etorri, Damien.
Noiz utziko diogu
plantak egiteari
elkarrekin ihes egiteko?
Eta 23 urtez egindako lana galdu?
Leku hau behera etorriko litzateke.
Zure lan gogorra eskertzen dut, baina noizbait izango zaitut.
- Bai horixe. - Aski da. Ez.
- Damien. - Kaixo.
- Guinnessen berri izan dut. - Eta?
Zure estrategiak funtzionatu egin du.
Lan bikaina.
Maisu aparta izan dut. Mila esker.
Egun on, Felicity.
Egun on, jauna.
Lehia daukat.
Hara.
Barkatu.
Glenda, nolatan zaude beti erdian hain txikia izanda?
Ez dakit, misterio bat da, jauna.
- Kendu. - Bai, jauna.
Asteburua biziraun duzu?
Egun on.
Ongi etorri, Damien.
Gezurti trebea bilakatu zara. Zutaz harro nago.
Alex zure zain dago.
Alex Fox.
- Nor? - Mailaz igo duzun emakumea.
Bai. Noski, sar dadila.
Mila esker.
Alex.
Uste nuen ez zenekiela nor nintzen.
Txorakeriak.
Egia esan, nik neuk aukeratu zaitut.
Zorionak.
Bileran ikusiko gara?
Noski.
Irrikan nago.
Mila esker.
Esan ez zarela limurtzen saiatu.
Ruby, iraingarria da hori.
Hogei urte zaharregia da.
Guinnessek salmentak igotzea nahi du emakumeen artean.
Izen eta kanpaina berri bat beharko ditugu.
Emakumeez ari garela,
kide berria daukagu. Hau da gure sormenezko zuzendari berria, Alex…
Fox.
Bai.
Eta aurkezpen honetaz arduratuko da nirekin.
Hara, mila esker.
- Esan nahi… - Ados.
Aurrera. Izena eta ideiak. Bota.
Guinness arrosa.
Guinness femme.
Guinness neska.
Primeran. Emakumeek argi izan dezaten.
Emakumeek entzunak sentitu nahi dute.
- Entzunak izan nahi dute. - Gauza bera da.
- Ikerketek… - Zer deritzozu, Austin?
Neska bat dago.
Galanta.
Guinness trago bat hartu, eta bibotea uzten dio.
Leloa: "Biboterik ez?
Hartu Guinness neska".
Neskek ez dutelako biboterik.
Bai, eskerrak.
Emakumeak dira itua, ez neskak.
Ideia bat dut. St. Pauliko neska?
Garagardo alemanekoa.
Mit der goldenen Globen, mein Führer.
Heil Titler.
Guk Guinness neska sor dezakegu.
- Lerdenagoa. - Eta ez alemana.
- Musu emango dute. - Ona.
Eta gero borrokatu egingo dira,
Guinnessa, aparra, bibotea eta…
Eta alkohola indarkeriarekin lotu?
Borrokan. Erdi biluzik.
Elkarri arropa kendu…
- Bai, baina egon. - Eta…
Ziur gaude alkohola indarkeriarekin lotzeaz?
Oso argia.
- Egia. - Zuzen zaude.
- Arrazoia duzu. - Egon. Badakit.
Bi emakume taberna batean sartzen dira. Atzetik ikusita.
Gero ikuspuntua aldatu eta ikusiko da
bi tipo direla emakumez jantzita.
- Elkar musukatzen. - Ez, zer diozu, Alex?
Hizketan ari naiz,
baina mila esker etortzeagatik.
Dena den, tipoak tabernara doaz,
eta esaten dute: "Bi Guinness neska, mesedez".
Neskek bezala, baina badakigu gizonak direla.
Eta gero leloa agertzen da:
"Guinness neska, hain ona, non gizonek emakume izan nahi duten".
Ideia bikaina.
- Oso ona. - Atsegin dut.
- Feminista da. - Itzela da.
Alex, zer deritzozu?
Zera da…
izugarria.
Mila esker.
Pozten nau zu hemen izateak.
- Kaixo. - Kaixo.
Ez al nintzen ni arduratuko kanpainaz?
Bai, lasai.
Baina neska bat behar genuen emakumezkoen ikuspegia ordezkatzeko.
- Ulertzen? - Bai.
- Dena ondo. - Bai.
- Kaixo. - Kaixo.
Argi gera dadin,
"emakumezkoen ikuspegiak" hori guztia entzun du.
Ados.
Hemen itxurak egiteko baino ez nagoela esaten entzun dizut.
Dagoeneko zerbait susmatu beharko zenuen.
Ez, honetan trebea naizelako, eta lana merezi dudalako. Eta…
Hilabeteko egun horietan zaude?
Zer? Zer esan duzu?
Entzun, igoera bat lortu duzu emakumea izateagatik.
Onartu erraz daukazula.
Barkatu, erraz daukadala?
Nik baino errazago.
Inork ez du jada gizon hetero bat agintean izan nahi.
Beste edozein hautagai baino askoz hobea izan behar dut.
Onenetan onena.
Ez da txantxa bat. Benetan ari zara.
Mundua aldatu egin da.
Askoz errazagoa da zuretzat, eta zailagoa niretzat.
Zaila da misoginoa ez zaren itxurak egitea?
Bota du misogino hitza.
Munduko gaitz guztiak arrazoitzeko aitzakia.
Arazoa hori delakoan?
Entzun.
Esan.
Arazoa zu zara.
Benetan?
Zoritxarrez zuretzat, ez naiz inora joango.
Izan ere…
Kendu.
Lehenago edo beranduago, leku hau zuzenduko dut.
Beraz, horrekin arazorik baduzu, hobe duzu joan.
Ondo da.
Utzi egiten dut.
Nola?
Bizi ederra izan. Zorte on.
Bizi zoragarria izango dut,
zu ez bezala, pertsona ona naiz eta.
Ez zinen gai izango.
- Ene. - Sentikorregia zara.
Aukera harrigarria eskaini dizut, eta zer egin duzu? Zapuztu.
Ideia onak ditut, agian bikainak,
baina zuri bost.
Ez naiz panpina puzgarria,
ezin nauzu bileretara eraman aurrerakoia emateko.
Panpina puzgarri batek gehiago iraungo zuen.
Horregatik ez dago emakumerik agintean.
Sentikorregiak zarete.
Enpatia esaten zaio. Ondo etorriko litzaizuke.
- Bide batez… - Kaixo.
Kaleratuta zaude…
Ireki begiak.
Hori da. Ireki begiak.
Bai. Zer gertatu da, bihotza?
Min hartu duzu?
Buruan, baina ondo nago.
Botikarik hartzen duzu?
- Pilula? - Pilula?
Gogorra izan daiteke gizon batzuentzat.
- Bulegora itzuli behar dut. - Lagunduko zaitugu?
Ez, hementxe dago. Lasai.
- Ados. - Jarri izotz apur bat.
Zaindu aurpegi polit hori, aditu?
Ez zara inoiz hemendik irtengo.
Ongi etorri Atlasera.
Ondo zaude? Zer daramazu jantzita?
Zer daramadan jantzita? Eta zuk?
Jeinu jantzi zara.
- Zein zakarra. - Zer?
Egon. Ruby, ekarri izotz apur bat.
Tindategikoa jasotzea ere nahi?
Bai, prest badago.
Zer zabiltza?
Ezin zara Alexen bulegoan sartu.
Oso barregarria. Jakingo duzun bezala, Alexek utzi berri du.
Barkatu, zer?
Bai?
Nagusi janzteko eguna da, ala?
Oso barregarria.
Ez. Zergatik dago mundu guztia mozorrotuta?
Barkamena eskatzera zatoz.
Aurrera.
Damien, zer zabiltza nire bulegoan?
Barkamena eskatzeko era bitxia. Ez eseri hor.
Egon, zer da hau…
Ruby, non daude nire gauzak?
Barkatu?
Kafea.
Fred, nire kaxmirrezko aingerua.
Fred, zer demontre daramazu?
Ene, kirola egiten ibili zara?
Utzi puntuzko jaka horiekin limurtzen saiatzeari.
Ez al dakizu lanean gaudela? Ez galarazi arreta.
Fred, ez utzi zuri horrela hitz egiten.
- Aski da. - Fred…
- Bai. - Ez. Aski da.
Damien, itzul zaitez zure mahaira.
- Hauxe da. - Ez.
Damien, mesedez, irten hemendik.
- Ez egin barre. - Barkatu. Arren.
Ez, utzi barre egiteari.
Ene, orgasmo bat behar du.
Zer gertatzen zaizu?
Gizonezko sormenezko zuzendari berria izateagatik da?
Gizonezko sormenezko zuzendaria? Nire bulegoa da.
- Nire bulegoan dago. - Lasaituko zara?
Ezin diegu zoro deitzeko aitzakiarik eman.
Nori?
Emakumeei.
Niri bost emakumeak.
Izorra daitezela. Konpainia honen zuzendaria zara.
- Felicityk ustekabe ederra hartuko du. - Harreragileak?
Ez, Damien, mesedez…
Entzuten dizut. Bai.
Felicity?
Kaka!
- Damien. - Zer?
Ene.
Mundu guztia dago sartuta?
Zer da hau?
Kaixo, Carol. Zer moduz?
Joan egin da?
Taxi.
Barkatu, polita. Puntako ordua.
Zer? Egin irri.
Zer?
URTE BERRIA IPURDI BERRIA
Zer arraio da hau?
Hau ez da nire etxea.
Nork jarri du hau hemen?
GIZONA ETA ETXEA
Kaka.
Arraioa.
Harriet Potter?
Eraztunen andrea?
Zer? Kixote andrea?
Beatrice III.a ama santua Vatikanora itzuli da gaur.
Jainkoarren.
Gizonen leloa: "Nire esperma, nire aukera".
Zer?
Nor arraioren katua da hau?
Amatxo!
Heldu gara, bihotza.
- Osaba Damien! - Osaba Damien!
Non daude aitona-amonak? Burua galdu dudala uste dut.
Txirikordatuko didazu ilea berriro?
Bai, eta gero niri.
Sunny!
Zure mutilei zerbait gertatzen zaie.
Chris!
Banoa!
Kaixo, Damien, zer moduz?
Dena ondo, maitea?
Elkar orrazten ari zarete?
- Bai. - Aitak bezala orraztu nahi?
Aita ile-apaintzailea zen.
- Ama? - Damien.
Ezberdin zaude. Loditu egin zara?
Zer? Ez.
Zer gertatzen da?
Damien, egizu zerbait, lagundu zure aitari sukaldean.
Eta esan bizkor ibiltzeko, gose gara.
Aizu, Damien.
Oso ona.
Begira.
- Begira, ezin du egin. - Ez!
Mototsa nahi? Jarri klip bat. Hau atsegin duzu?
- Bai. - Tori.
Klip polita da.
Aita?
Hemen zaude!
- Aita? - Damien.
- Zer daramazu jantzita? - Maitea.
Garaiz zatoz.
Zatoz. Zure plater gogokoena egin dut.
Badakit txarra dela.
Etxeko maionesa.
Ez da txarra eta ez dut atsegin.
Mesedez, aski da. Gelditu hau.
Esan amari eta besteei normal jokatzeko.
Mesedez, aita.
Mesedez.
Zer daukazu, laztana?
Lanagatik da, ezta?
Gehiegi sakrifikatu duzu lanagatik.
- Ez duzu emazterik aurkituko. - Ez dut emazterik nahi!
Krimen bat al da
ni hil aurretik zure ama ikusi nahi izatea zu aldarera laguntzen?
Kaka. Hemen jarraitzen dut.
Eraman bueltan.
Pikutara.
Eraman bueltan!
Mundua buruz behera dago?
Ospa.
Ulertzen dut.
Nik ere mundu horren mira dut.
Gizonak agintean egotea.
Jendeak gizonen kirolak ikustea, ez emakumeenak.
Zer esan duzu?
Susmatzen nuen. Berria zara.
Ohiko sintomak dituzu.
Desorientazioa, ukazioa, larritasuna.
Nahita talka egitea zutoinekin.
Zu ere benetako mundukoa zara?
Bai.
Zorotzat naukate.
- Egia esateagatik! - Egon.
- Noiztik daramazu hemen? - Zein hilabete da?
Iraila.
- Bederatzi urte. - Bederatzi? Bederatzi urte?
Pozten nau zu hemen egoteak.
Marcus itzuli zenetik…
Itzuli zenetik? Zer esan nahi duzu?
- Ez dakizu nola itzuli? - Ez.
Nola arraio egin dezaket hemendik alde?
Ba… aldatu egin behar duzu.
Zer esan nahi du horrek?
Aldatu eta agintean dagoena bilakatu behar zara.
Agintean dagoena? Nola?
Ikusi dudanaren arabera,
zure egoerak zehazten du hori.
Zure alorra dena dela, gailurrera heldu behar duzu.
Eta gero, itzuli egingo zara.
Horrek ez dirudi zaila,
une honetan harreragilea ari da Atlas zuzentzen.
Erraza behar luke.
Mila esker, Uso Gizona.
Ez horregatik!
Ez zara nire katua!
Ez zaitut atsegin!
Aizu! Ez zara nire katua!
Ospa hemendik!
Utzi zakila begiratzeari!
- Kaixo, ama. - Kaixo, maitea.
- Bat, bi. - Mila esker.
Bat, bi, bat, bi.
- Bai. Hiru, hiru, bi, bi. - Agur, ama.
Agur. Egun ona izan.
Bat, bi, bat, mugi. Bat, bi, bat, behera. Bat, bi, bat…
Bi, hiru!
Txakurren atzetik zoazte hemen?
Saudi Arabiak gidatzeko baimena emango die gizonei.
Guztien harridurarako…
Milesker. Saudiko Erreinuak
gizonezkoen gidatzeko eskubidea aitortu du.
Alexo, goizeko zerrenda.
Tira. Egin dezakezu.
- Zorte on! - Zer?
- Beharko duzu. - Milesker.
Damien.
Zer moduz, hobeto?
Askoz hobeto. Mila esker.
Gure artean, leku hau nireganatzeko prest nago.
Entzun, Damien.
Hogei urteren ostean, kostata egin zaituzte sormenezko zuzendari.
Ez egin ergelkeriarik.
Ez kezkatu, Fred.
Felicity da. Izugarri atsegin nau.
Damien, lanpetuta dago.
Egun on, Felicity.
Egun on, David.
Damien.
Damien Sachs.
A, bai.
Gizonezko sormenezko zuzendari berria da.
- Dylan. - Damien.
Glenda Cartwrightekin nago, Atlaseko batzordeko kidea.
Zerbait garrantzitsua eztabaidatzen ari gara.
Zer nahi duzu?
Barkatu eragozpena, baina…
Hemendik urrun eraman nahi zaitut,
goazen elkarrekin
leku zoragarriren batera
apur bat erlaxatzera.
Zer diozu?
Zer arraio gertatzen zaizu?
Barkatu, ezin izan dut geldiarazi.
Esan nahi nuena zen
agentzia osoko
pertsonarik langileena naizela eta igoera merezi dudala.
Benetan lan egiten ari direnak salbu, beren burua saltzen saiatu ordez.
Lanera itzuliko naiz.
Mila esker.
Ospa.
Lanera. Txoratzen nau lan egiteak.
Ezin izan dut geldiarazi.
Gizonak.
Bai.
Argaldu nahi duten gizonak
beldur dira Guinness pinta bat
ez ote den janari gehiegi.
Beraz, zuzendari berriaren asmoa da
ardoaren munduan sartzea.
Aukera izugarria da garatzeko
Guinness ardoak.
- Alex! - Lan bikaina, Alex!
Mila esker.
Has gaitezen. Zer daukagu?
Horren inguruan hausnartzen…
Egon, badakit.
Eta zakil forma duen botila egiten badugu?
Ideia ausarta, atsegin dut.
Gizon batek ez du ahoa jarriko zakil…
Egon, badakit.
Gizonek barrabilei mahats esan ohi diete.
- Benetan? - Ez…
Bi mutil lerden daude, mutil katxarroak,
muskulu galantekin,
biluzik, mahats upel batean,
mahatsak bizepsekin zanpatzen.
- Zukua dariela… - Eta ipurditxo tinkoekin.
Estutzen.
Ez diete hala esaten, beraz…
Eta Damienen itxura duen gizon zahar eta goibel bat dago.
Zaharra?
Eta garagardo bat eskuan dago begira.
Ezin da jolastu.
Ezin da haiekin jolastu.
Aukera nazazu.
Ondo da, baina…
Egon. Damienek zerbait esan nahi du.
Zerbait esan nahi duzu?
Bai, mila esker.
Arazo nagusia da…
Ene, badaukat. Badaukat leloa.
Upelean gaude modeloekin, gero gertuko plano batera pasatuko gara.
Bi mahats distiratsu eta handi mahatsondotik zintzilik.
Eta gero leloa dator.
"Guinness.
Merkatuko mahatsik handienak ditugu".
- Gizonek ez diete… - Bai!
- Bai. - Bai!
Matea!
Buka dezaket, mesedez?
Buka…
Buka dezaket, mesedez?
Damien, lasaitu beharra duzu.
- Barkatu? - Lasaitu beharra duzu.
- Lasai zaitez. - Ez.
Behar dudana da mozteari uztea
nire lana egin dezadan.
Ez izan hunkibera.
Ez naiz hunkibera.
Egia esan… frustratuta nago.
Bai, agerikoa da, polita.
Frustragarria da kasurik ez egitea
gizonak benetan ezagutzen dituen gela honetako pertsona bakarrari.
Irrigarria da.
- Egun horietan zaude? - Zer?
Gutxienez astean behin kanpaia jo ezean, gizonak bortitz jartzen dira.
Itsusia da.
Kaka.
Orain egin behar duzu?
Edo moldatuko zara?
Moldatuko naiz, mila esker.
Ados.
Ondo da. Bilera nahiko emankorra izan da.
Mahatsena aztertu, eta bihar bilduko gara berriro.
- Damien? - Bai?
Gaur bezain astuna izango bazara,
ez duzu zertan etorri.
Zakil formako botila ideia ona zen.
Sentitzen dut, baina amesgaizto hutsa da.
Gaurko bileran testeriko jarri da.
Imajina dezaket.
Egun erdia eman dut zabor maskulista horrekin.
Atzo, sei orduko trebakuntza bideoa jarri zidaten
Alstonek bananei alergia nien galdetu,
eta "Zureari ez" esan niolako.
- Ene. - Oso ona.
Bai, baina ezin dugu jada txantxarik egin.
Banoa. Kreditu txartela moztu behar dut
Jonathanek Gucciko zakil eraztun gehiago erosi aurretik.
- Bazatoz? - Ez.
Oraindik ez.
Beste tratu bat itxi behar dut.
Aukera ona.
Saiatu biekin. Nik egingo nuke.
Trago bana nahi?
- Noski. - Noski.
Ikusezina banintz bezala jokatzen dute lanean.
Nola igoko naiz mailaz
inork kasurik egiten ez badit?
Egia esatea nahi duzu?
Nire arreba zara. Esan egia.
Ez zaituzte mailaz igoko erakargarria ez bazara.
Eta 55 urteko gizon postmenopausikoa…
Lehenik, 51 urte ditut.
Eta bigarrenik, oso erakargarria naiz.
Nire ustez, arrakasta daukaten gizonek
asko zaintzen dute haien itxura.
Dotore jarri, kirola egin, makillatu
eta arropa egokiak daramatzate deigarri gertatzeko.
Ez dut atsegin, baina egia da.
Deigarri gertatu ezean, ez zara inora helduko.
Umerik gabeko katu aita baino ez zara.
Nola dakizu katuarena?
Denek duzue bat, ezta?
Entzun, Sunny.
Bai?
Lagunduko didazu?
Noiz eskatuko zain nengoen.
Nola doa hau?
Ez kezkatu. Honakoa baino ez duzu ulertu behar.
Erakargarria ez bazara, ez ikusiarena egingo dute.
- Bai. - Erakargarriegia bazara,
kasu egingo dizute, serio hartu gabe.
Erakargarria izan behar duzu, baina ez erakargarriegia.
Tarte txiki horretan egon behar dugu.
- Hori amesgaiztoa. - Kaixo, laguna.
Neurriak hartuko?
- Noski. - Koinatuaren potroak.
Zer deritzozu?
- 18G. - Oso eskuzabala.
Aroa.
Betegarria. Edo push-upa.
- Orain 18B bat zara. - Ados.
Push-uparekin 20D bat emango duzu.
Push-upa, mesedez.
Bi golf pilota dirudite galtzerdi zahar batean.
Gure barrabiletako nagusia.
Badaukat. Oso erosoa da.
Probatu hauek, tiratu tiranteetatik.
Asko igoko dizkizu.
Primeran.
- Sartzeko laguntzarik behar? - Ez horixe.
Zer egingo dugu tripa handi horrekin?
Zer?
Liposukzioa egin diezazukegu edo goi-maiztasuneko zizelkatzea.
Interesgarria.
- Masailezurra. - Egizu.
- Hortzak. - Bai, hortzak lehenengo.
- Bai. - Gorputz osoa depilatu, ezta?
- Hankak. Bularra, sabela. - Ederto. Bai.
Belarriak eta agian…
Australiarra. Ken dezagun ile-mataza.
Itzel.
Ados.
Eta hilabete honetan zakilerako fillerrak eskaintzan daude.
Zakiletik 25 urte kenduko dizkizute.
Zakilerako fillerrak?
Tira, Damien.
51 urte dituzu. Hori asko da zakil urteetan.
Ez dut zakilean fillerrik nahi.
Gainerakoa egingo dut.
MANIFESTO ILE-APAINDEGIA
Ene.
Norbait mailaz igoko dute.
Ene bada.
Goazen.
Hori ikuspegia.
Galanta zaude traje horrekin.
Hori bai ipurdi ederra.
Eta zu?
Hara, Damien.
Ez deitu giza baliabidekoei, baina atsegina da saiatzen zarela ikustea.
Horrela esnatu naiz.
Bai ala ez?
Ez, zaharregia da.
Inplanteak beragatik jarri nituen.
Nik nahi nituen.
Ezetz esan zidan. Eta nik "Ez da zugatik.
- Nigatik da". - Politak dituzu.
Ondo daudela uste dut.
Titiburuak erakustea atsegin dut.
Guinnesseko bazkarira zoaz?
Oso dotore zaude gaur, Darren.
Damien.
Uste dut, eta baliteke oker egotea,
Guinnesseko zuzendari berria gizona dela.
Ideia ona izan daiteke
gizonezko langile bat izatea mahaian.
Ideia bat baino ez da.
Agian lagungarria izango da
gizonezkoen ikuspuntua eskertzen dugula ikustea.
Nik iceberg letxuga hartuko dut,
gazta urdinik, saltsarik eta hirugiharrik gabe.
Entrekota, gordina.
Gaztazko hanburgesa bikoitza tipula eta patatekin.
Nik entsalada hartuko dut.
Oso aukera ona.
Bai, aukera ona da.
Uste dut badela garaia…
harira joateko.
Alexek aurkezpen aparta prestatu du
gizonak ardoa hartzera animatzeko.
- Bere plana… - Barkatu, moztu behar zaitut.
Agentzia berri batekin lan egingo dugu hemendik aurrera.
Barkatu?
Aurrez aurre esan nahi nizun, konpainia aro berria hastear dago,
eta gizonezkoen merkatuan eskarmentua duen agentzia behar dugu.
- Harry, gizon gisa… - Ez zintuzten zuzendari gisa nahi.
Barkatu?
Hamaika sexu-jazarpen salaketa izan ditu Guinnessek.
Gizon bat izendatu dute itxurak egiteko.
Alex.
Alexek esan nahi duena…
Lan ona egiten baduzu…
zortea da.
Dena okerrera badoa, prestakuntzarik ez duzulako da.
Edonola ere, hunkiberegia eta bortitzegia zara.
Hori da mundu guztiak dioena.
Hala da.
Agintean dagoen gizona izatea akigarria da.
Ez dizute entzuten.
Eta frustraziorik erakusten baduzu,
lasaitzeko esaten dizute.
Zenbatetan esaten dizute egunean?
Hainbatetan.
Ez duzu lasaitu behar.
Lan egiten utzi behar dizute.
Guinness edaten ari zarenean, ez da "lasaitu beharra duzu".
Lasaitzea lortzen duzu.
Badakizu zer?
Izugarri…
atsegin dut.
Alex, benetan harrigarria zara.
Bileran esan duzuna gustatu zait, Dawson.
Damien.
Zure etorkizunaz hitz egiteko bildu gaitezke.
Uste dut ahalmen handia duzula
hazkunde nabarmenerako.
Hazteko irrikan nago.
Gaur gauean?
Nire etxean?
Noski.
Austinek emango dizu helbidea.
Goiko ezkerra, laugarrena.
- Partzialki… - Galdera bat.
- Barkatu eragozpena. - Damien…
Nire nagusiak, funtsean,
maila igoera eskaini badit, sexu faboreen truke,
egin behar dut?
Ez, hori ilegala da.
Sexu-jazarpenaren adibide argia da.
Sunny, onena zara. Zorte on, gazte.
Hori ez da gertatu, aditu?
Barkatu.
Esan didate zakilerako fillerrak eskaintzan daudela.
Bai, jauna.
Kaixo? Felicity?
Darvin.
Bai, horrela dut izena.
Zera zaude…
Ederra.
Mila esker hain berandu etortzeagatik.
Zuzendariaren esanetara nago.
Bururatu zait
gure produktu berria dasta dezakegula.
Orduan hau bada lan bilera.
Lehen benetan ari nintzen.
Uste dut
oso etorkizun oparoa izan dezakezula Atlasen.
Hala beharko luke.
Maila igoerarik jaso ez badut,
gizona naizelako da.
Badaukazu mailaz igotzeko beharrezko ausardia.
Zer gehiago daukazu?
Barkatu?
Zer gehiago egiteko prest zaude
konpainian mailaz igotzeko?
Zergatik ez duzu poltsa irekitzen?
Ados.
Jantzi.
Ez da beharrezkoa.
Nik adina nahi duzula uste dut.
Gauzak oso errazak izan daitezke zuretzat Atlasen,
edo oso gogorrak.
Zer aukeratuko duzu?
Errazak.
Askatuko dizkidazu barrabilak?
Kaixo, cowboy.
Kaixo.
Jarriko duzu kapela buruan?
Atsegin dut.
Orain birarazi pistolak.
Pun, pun.
Pistola guztiak.
Esan nahi duzu…
Hitz egin cowboyen antzera
eta esan arropa kentzeko.
- Andrea. - Lagundu.
Kendu arropa guztia apurka-apurka.
O, ez.
Su egiteko prest nago eta.
O, jarraitu.
Egun osoa daramat zelan,
eta eguzki horrek guztiak bero-bero jarri dit…
Oso ondo.
- …poste totemikoa. - Bai!
Jendeak Southern Comfort esaten dit
barrenak berotzen ditudalako.
- Ulertzen? - Bai!
Harrapatu, pasabidera eraman,
eta berunez beteko zaitut.
Pun, pun.
Mailaz igotzeko adina gustatu zaizu, andrea?
Felicity.
FELICITY CHASEREN OROIMENEAN
Bere gorpua lurrera itzuliko da.
Amaren,
alabaren
eta Espiritu Santuaren izenean.
- Aemakumen. - Aemakumen.
Nire bizitzako egunik txarrena da.
- Egun tristea da denontzat. - Bereziki niretzat.
Nirekin zorretan zegoen.
Inoiz esango ez dizudan zerbait egin nuen
mailaz igotzeko.
Baina alferrik izan da, hilda dago eta.
Burua galdu al duzu?
Sexuaren bidez mailaz igo bagintezke, asko egongo ginateke agintean.
Ia bulegoko tipo guztiak oheratu dira Felicityrekin.
Eta ez dugu ezer lortu.
Ez aipatu hori asteburu honetan.
Asteburu honetan?
Glenda Cartwrighten etxean bilduko gara
Felicityren omenean.
Ez zara gonbidatuta egongo.
Alaitu aurpegi hori.
Bai, zuzendaria hil duzu.
Hanka sartu duzu, baina begiratu alde positibotik.
Ordezkatu behar dute.
Ez, erabakita dago.
Alex Fox aukeratu dute.
Eta ez zuten gizon bat aukeratuko.
Egia.
Baina gutxienez baduzu non bizi.
Beraz, elkarrekin bizi gaitezke.
- Gaitezke? - Bai.
Zu, ni, Pat, Julian, Ramona, batzuetan Ronnie.
Kaka. Hemendik alde egin behar dut.
Lastima.
Egon.
Glendarenera joango naiz.
Nor da Glenda?
Batzordeko presidentea.
Txunditu egingo dut, ikusiko duzu.
Zuzendari berria izango naiz.
Primeran. Plan bikaina.
- "Ikusiko duzu" esan duzunean… - Ez.
Zu ez zara etorriko.
Ezta haiek ere.
Kaixo. Laguntzarik behar?
Bai.
Atlaseko bilerara nator. Damien Sachs naiz.
Barkatu, baina ekitaldia goi-kargudunentzat da,
eta laguntzaileentzat.
Eta ez daukat Damien Sachsik zerrendan.
Louis?
Zu zara hor azpikoa? Zu zara?
Louis.
- Nola dakizu nire izena? - Ez zara etxezaina.
Guinness bezalako konpainia zuzendu beharko zenuke.
- Guinness? - Bai.
- Nik? - Bai.
Ezingo nuke.
Bai horixe, Louis.
Baina emakumeek gai ez zarela sinetsarazi dizute.
Glenda.
Louis.
Unea heldu da
haiei aurre egiteko.
Anaitasunaren alde, Louis.
Anaitasunaren alde.
Aurrera, Sachs jauna.
Uzi hori hartzen.
Ez, ez duzu… Ados.
Jainkoarren.
Tira, Louis.
Sorpresa!
Jainko maitea.
Uste nuen gaurko afaria formala zela.
Eta ondo depilatutako bularra nuela.
- Nor txunditu nahi duzu? - Badakizu.
Eta gau bukaerarako,
neureganatu egingo dut.
Ezin duzu benetan sinetsi
zuzendari exekutibo izateko aukera duzula.
Zergatik? Gizona naizelako?
Ez, ni naizelako kargurik altueneko Atlaseko exekutiboa.
Felicityk trebatu ninduen, Glendak maite nau.
Asteburua formalitate hutsa da.
Lana nirea da.
Zer?
Beldur zara.
Barkatu?
Erabakita zegoela uste zenuen.
Espero ez zenuen lehiakidea naiz.
Ez dakizu zer egin nirekin, ezta?
Eta hobe duzu beldur izan.
Oso ona bainaiz nire lanean.
Felicityri.
Eta zuri, Glenda.
Ederra zaude. Usain zoragarria duzu.
Atlasek bere lehen gizonezko zuzendari exekutiboa izendatuko balu,
industriaren onespena izugarria izango litzateke.
Hautagaiak trebezian oinarrituta aukeratu behar lirateke,
ez bakarrik generoan oinarrituta.
Barkatu.
Non sartu da pianista?
Ez dut atsegin jan bitartean nire hortzen zarata entzutea.
Mesedez.
Zuen baimenarekin.
Eskaerarik?
Zerbait erromantikoa.
Ea zer deritzozuen.
Ezkongabea naiz.
Bikote bila nabil.
Zamalkatzen dakien norbaiten bila.
Erori gabe.
Bero bazaude, aurrera.
Zamalkatu, nire poneya.
Nire zela zain daukazu.
Zatoz, igo.
Bero bazaude, aurrera.
Zamalkatu, nire poneya.
Nire zela zain daukazu.
Zatoz, igo.
Aupa!
Aupa, Diego.
Ondo da, nahikoa gaurkoz. Mila esker denoi.
Goizean ikusiko zaituztet.
Abesti zoragarria.
Poney bat izan nuen txikitan.
Urrebotoi zuen izena.
Zein polita.
Entzun, klubera joango naiz
trago batzuk hartzera.
Nirekin etorri nahi?
Atsegin handiz.
Berdin.
Primeran!
Felicity eta biok hemen mozkortu ohi ginen.
Nire parranda lagunaren mira izango dut.
Alex, zuzendari exekutibo izateko pairamen handia behar da.
Felicityk ez zidan inoiz huts egiten.
Ordezkatzeko gai izango zara?
- Pozik onartuko dut erronka. - Zoragarri.
Has gaitezen tekilarekin.
David.
- Damien da. - Berdin du.
Gorri bat nahi ala prosecco bat?
Txupito bat hartu nahi nuke.
Benetan?
Primeran.
Badakit zer zabiltzan, eta ez du funtzionatuko.
Hasi baino ez naiz egin.
Topa.
Ene, David.
- Damien. - Berdin du.
Ausarta zara.
Glenda!
O, ez.
Berriro ez.
Urrebotoi?
Pairamen handia duzu gizona izateko.
Eta badakizu zer?
25 urteko mutil baten zakila dut.
Noiz itzuliko diozu?
Louis, maite zaitut.
Nik ere maite zaitut, andrea, baina ez ukitu ilea.
Tira.
Eta ez ahaztu andrearen botinak.
Eman. Mila esker.
Maite zaitut, Louis.
Nik ere bai, andrea.
Ondo da, orain atetik sartu behar dugu.
Ados.
Hobe lehenengo irekitzen badugu.
Uste dut lepoa hautsi diogula.
Lepoa hautsi diot.
Uste baino azkarragoa da.
Azpijokoan ibiliko bada, orduan berdina egingo dut.
Suntsitu egingo dut.
Eta sekulako aurkezpena idatziko dut.
Eta ez du zer egin jakingo.
Egun on denoi.
Atlaseko batzordearen izenean,
gaur gurekin daukaguna,
konpainiaren etorkizunari buruzko zuen ideiak entzuteko irrikan gaude.
Nork hasi nahi du?
Alex.
Eta Damien.
Ondo da…
Jaunak lehenengo, esan ohi den bezala.
Mila esker, Glenda.
Aldaketa.
Denek diote beldur.
Ez da harritzekoa.
Aldaketa beldurgarria da.
Askoz errazagoa da ohiko bidetik jarraitzea
arrisku oro saihestuz.
Baina horrela, berrikuntza ere saihesten da,
benetako lider baten funtsezko ezaugarria.
Boterean dauden emakume batzuek nahiago izan arren
beren azpiko gizonak giltzapetuta izatea,
beren potentzial osoaz jabetu ezinik,
beste emakume argiago batzuek
jakinduria eta ausardia handiagoz diote:
"Abiarazi aldaketa".
Tximeleta txiki honek Glenda pertsona argia dela ikusi du,
potentziala askotan ezkutatuta dagoela ohartzeko gai.
Askatu baino ez dugu egin behar.
Eta…
- Barkatu. - Zein zakarra.
Badirudi ez duzula Glendak diodana entzutea nahi.
Ez, nire haurra da, ez lidake deituko larria ez balitz.
- Beraz… - Tira.
- Barkatu. - Hartu kanpoan.
- Ama. - Ene. Zer gertatu zaizu aurpegian?
Jack eta Miarekin patinatzen hautsi dut hortza.
Aitak deitu dio dentistari? Zerari…
- Nola da? - Shabtai.
- Shabtai.
Ezin nau astelehenera arte ikusi.
Aitak beste bost tokitara deitu du, alferrik.
Ondo da.
Dena ondo?
Lagun dezaket.
Londreseko dentistarik onena ezagutzen dut.
Bai?
Itxaron zerrenda luzea du,
baina gaur libre dagoen galde diezaioket.
Oso ondo, Damien.
Pertsona arteko loturei ez zaie behar adina garrantzirik ematen.
Zer da, artaburua?
Johnnyk dio zuk irakatsi diozula alu hitza.
- Eta Tommy erosi zenuela errua egozteko. - Bai, doktore.
Oso barregarria.
Hortz-larrialdi bat daukagu.
Lankide baten haurrak hortza hautsi du.
Gaur ikusteko gai izango zara?
Arratsaldean ikusiko du Charlie.
Ona, Damien.
Lan bikaina, Damien.
Charlie, lankide batek dentista bat ezagutzen du
eta arratsaldean ikusiko zaitu.
Helbidea bidaliko dizut eta berehala joango naiz.
- Mila esker, ama. - Agur.
Asko sentitzen dut.
Baina joan beharra dut.
Ez kezkatu.
Ulertzen dugu.
Eta zu gabe jarraitzen saiatuko gara, Alex.
Damien, etorriko zara nirekin?
Gauzak erraztuko lituzke.
Ez nizuke eskatuko, baina badakit
pertsona arteko loturak zuretzat garrantzitsuak direla.
Pozik joango nintzateke.
Baina Glendak nire aurkezpena entzun nahi du.
- Txorakeriak. Lagundu. - Beraz…
Moldatuko gara Tximeleta jaunarekin.
Marcello jarriko diot izena.
Ederto.
Ez.
- Aurreratuko duzu astiroago? - Porsche batean, ez.
Begiratu errepidera.
Zuzendaria izan zaitezkeela uste duzu?
Bai.
Posturako gizonik, pertsonarik egokiena naiz.
Zer? Egia da.
Barrabilik balute, izango nintzateke.
Barrabilik balute? Asmatu egin duzu?
Ez, ohiko esaera da.
Zer esan nahi du?
Gizon bat izatea esan nahi du, barrabilak izatea, indartsua izatea.
- Barrabilak? - Bai.
Zintzilik dituzuen bola delikatuak,
non kolpe bat hartuz gero, negarrez hasten zareten?
Bai.
- Kaka. - Zer espero zenuen?
Gurpila zulatu da.
- Milesker womansplainingagatik. - Lasai, ez da ezer.
Orain gertatu behar zuen.
Ai aita.
Ez dut gurpilik aldatu amak irakatsi zidanetik.
Ondo da, lasaitu.
Bai? Ez naiz ni izan behar drama… kinga?
Bai, lan bikaina.
Ondo da. Kontuz.
Badakizu aldatzen?
Ez, gizona naiz.
Egin indarra gorputz osoarekin.
Hori da.
Zure haurra da?
Ez, bere aita.
Errudun sentiarazi nahian.
Itzela dirudi. Zer gertatu zen?
Betikoa. Modeloa da.
Lerdena, sexya eta dibertigarria zen.
Ez zuen pilula hartu, eta haurdun geratu nintzen.
Ziria sartu zidan.
- Gutxienez Charlie daukazu. - Bai.
Bai, Charlie itzela da.
Ez nuen neure burua ama gisa ikusten,
baina nahiko ondo dago.
Haur jatorra dut.
Beti gehiago nahi izateari utzi diot.
Ohartarazpen bat izan zen.
- Bera da? - Ziurrenik.
Ikusten?
Horregatik ez dut ezkondu nahi.
Zehazki egoera honengatik.
Haurrak hortza apurtzen du
lehiaketa baten nagoela
zuzendari bilakatzeko hautagai hobearen aurka.
Barkatu, baina hau ez da lehiaketa bat.
Badakit.
- Koroatzea da. - Ene, txantxetan, ala?
Ez dute emakumezko zuzendaria nahi.
Onena izan behar dut
kontuan har nazaten.
Eta zorionez, banaiz.
Zer?
Ezer ez.
Askoz itsusiagoa da beste norbaitek dionean.
- Ondo zaude? - Bai.
Utzi ikusten.
Ez da oso polita.
- Nor da? - Damien, nire langilea.
Bihar bera izango da nire langilea.
Ez da ezer.
Afalordurako konponduko ditugu.
Eskerrak.
Itzuliko zara?
Berandu da, eta bilera galdu dugu.
Goizean joango dira. Etxera joango naiz.
Eskerrak, leher eginda nago eta.
Ni ere etxera noa,
goizean jarraituko dugu gure borroka epikoa.
- Eramatea nahi? - Zuk eramatea?
Metroa hartuko dut. Mila esker.
- Damien. - Bai?
Mila esker.
Ez da ezer.
Glenda,
urteak daramatzat ordezkatzeko prest.
O, Glenda!
Damien?
- Kaka! - Damien!
Ezta pentsatu ere!
Kaka!
Sasikumea!
- Txantxetan? - Txantxetan?
Zer demontre zabiltza hemen?
Nola etorri zara?
- Trenez. - Trenez?
Etxean geratuko zinen.
- Zu ere bai. - Gezurra zen.
Desabantaila handian nago, beharrezko zen.
Hau ez da jolas bat! Lan bat da!
Eta zure zuzendari izango dena haserretzen ari zara.
Onartu.
- Zu baino askoz hobea naiz. - Bai?
- Neureganatu ditut. - Ipurgarbitzailea.
Zure ipurdia ez dut ukituko.
Ziur?
Inprimakia bete behar dugu ados gaudela esanez.
Ados nago.
Ahoz gora.
Gainean egon nahi?
Beti nago gainean.
Hori kointzidentzia.
Bai?
Ni ere bai.
Ziur zaude?
Dagoeneko ez.
Ene.
Zatoz hona.
Ohartarazi behar zaitut,
behin plazerez hil nuen emakume bat.
Bai?
Beraz, zuk ikusi lepoa jokatu nahi duzun.
Arriskatuko zara?
Bai.
Txandak egin ditzakegu
gainean egoteko.
Andereñoak lehenengo.
Zer zabiltza?
Zer zabiltza zu?
Alde egiten ari zara?
Ez, ez naiz alde egiten ari.
Ez nuke alde egingo. Ohar bat utziko nizun.
- Gosaria eskatuko nizun. - Nik eskatuko nizun.
Ni naiz alde egiten duena.
Ezin duzu zuk alde egin.
Bart ondo pasa nuen.
Egia esan, primeran. Zera izan zen…
Ustekabe handia.
Bazirudien oheratzen ari nintzela… neure buruarekin.
Berdin.
Baina errespetu handiegia dizut zintzoa ez izateko.
Ez dut zerbait serioa nahi.
Nik are gutxiago.
Ez nago harreman baterako prest.
Ez, ni naiz ez dagoena harreman baterako prest.
Ez esan hori entzun nahi dudana delakoan.
Nik nahi dudana da.
Badago norbait hor kanpoan
zuk bilatzen duzun gauza berdinaren bila.
Eta zorte izugarria dute.
Hara!
Hori esaldi bikaina da.
Barkatu, zer?
Itxaropentsua da,
optimista,
eta ez du ezertarako bide ematen.
Artea da.
Erabil dezaket?
Noski.
Opari bat egin ohi dut.
- Opari bat? - Bai.
Jantzi bat, adibidez,
edo kandela garestia.
Gau dibertigarriagatik eskerrak emateko zerbait.
Tori.
Mila esker bartkoagatik.
Hara.
Boligrafo bat.
Mila esker.
Ez horregatik.
Hau da…
emakume batekin goizean izan dudan elkarrizketarik luzeena.
Bai.
Badakit joan nahi duzula,
baina ez duzu zertan.
Eta zer egingo dugu?
Ez dakit, normalean 30 kilometrora egoten naiz jada.
Esan zuk.
Egon isilik une batez.
Ezin dut plazerez oihu egin?
Glenda, kaixo.
Ulertuta.
Gero hitz egingo dugu.
Inprimaki hori sinatu beharko dugula dirudi,
Atlas agentziako zuzendariarekin oheratu zarelako.
Ez zenuen aurkezpena egin. Denak neureganatu nituen.
Harritu egin nauzu asteburuan.
- Agian aukeraren bat izango… - Ez.
Nagusia izan behar dut.
Ez duzu ulertzen. Agintean egon behar dut.
Maila igoeretan ez du behar duzunak edo sentitzen duzunak axola.
Emakume onena izatea baizik.
Hori da. Emakume onena. Ez nuen aukerarik.
Ez da gizona zarelako.
Bai, bada.
Nolatan zaude hain itsu?
Ulertzen dut atsekabetuta egotea.
Ez, ez duzu ulertzen, sistema honek mesede egiten dizulako.
Konpainia hau, mundu osoa,
txantxa hutsa da,
eta zu zuzendari izatea are txantxa handiagoa da.
Zorionez,
ez duzu konpainian jarraitu behar,
nire lehen ekintza zuzendari gisa
zu kaleratzea baita.
Alde hemendik.
Zu izan behar zinen.
Bai horixe.
- Alexek ez du inoiz gure babesa izango. - Inoiz ez.
Milesker, mutilak.
Tira, besarkada bat.
Ondo da.
Irrigarria da.
VEET MEN BARRABIL LEUNAK
Badakite.
Usoek beti dakite nolabait.
Maite zaitugu, Alex!
Zuzendari!
BARRABILETAKOA KAIXO NESKAK.
Aski da. Nik zure gainean kaka egitea nahi?
Benetan.
Igo berriro ateratzen naizenean.
Kaixo, ama.
Ene bada, Damien.
Zer gertatu zaizu?
Kaleratu egin naute.
Sar naiteke?
Ene.
Chris! Zure koinatua kakaz beteta dago!
Zer gertatu da?
Ulertu dut.
Emakumeak beti egon dira agintean.
- Bai. - Egiatan,
ez nuen inongo aukerarik.
Bazekiten. Denek zekiten.
Gutxienez saiatu zara, maitea.
Milesker. Benetan.
Badaukat abokatua den lagun bat. Elkarrekin joaten gara spinningera.
Horrelako kasuak hartzen ditu.
Deitzea nahi?
Zuzendaria hautatzeko iruzurrezko prozesu argia da,
eta kaleratze desegokia.
- Gutxienez, lana berreskuratuko duzu. - Ederto.
Baina ohartarazi behar zaitut. Itsusia izango da.
Prest zaude
Atlas erantzule egiteko ordain dezaten?
Jakina.
Inspiratzen nauzu.
- Mila esker. - Benetan.
Horregatik ez dugu gizonik kontratatzen.
Baieztatu beharra dugu, Alex,
ez dagoela gure aurka erabil dezaketen ezer.
Jarrera desegokirik?
Behin oheratu ginen.
Ene.
Behin bakarrik.
Noiz?
Zera egin aurretik…
Bera kaleratu aurretik.
Kaka.
Barkatu, orain badakit gaizki jokatu nuela.
Gaizki jokatu? Erabaki okerren Titanica da.
Obarioetatik hartuta gaitu.
Aurre egingo badiegu, munizioa behar dugu.
Badago Atlasen ikusi zenuen
eta Alexen aurka erabil dezakegun zerbait?
Sexu-izaerako interakziorik bere azpiko langileren batekin?
Esan, Damien.
Hausnartu, Damien.
Esan niri esandakoa.
Jokabide ezegokiko adibide bakarra nahikoa izan daiteke irabazteko,
eta zu zuzendari izendatzeko.
- Esan egia. - Bururatzen zaizu zerbait?
- Damien, esan behar diegu. - Edozer?
Kontatu sekretua.
Bezero handi bat galdu dugu jada,
eta gehiagok utziko omen gaituzte.
Ez kezkatu horregatik.
Ni arduratuko naiz.
Badago berri on bat.
Ez dakigu zergatik, baina abokatuak ez du aipatu
Alex Damienekin oheratu izana.
- Ez? - Txintik ez.
Zergatik ote?
Ideiarik ez.
Ez du inongo zentzurik.
Ez dago konpontzerik?
Kostata.
Jendea beti dago babesgabeen alde.
- Alex? - Bai?
Mila esker etortzeagatik,
baina ziur nago, zuzendari gisa,
egitekoak izango dituzula.
Bai.
Mila esker.
Ondo da.
Aldatzeko unea.
Alex.
Damien.
Zer zabiltza hemen?
Ezin dugu harremanik izan.
Zergatik ez diezu oheratu ginela esan?
Ez dakit.
Kasua irabaziko zenuen. Zergatik ez duzu esan?
Barkatu. Erantzun behar dut.
Glenda. Kaixo.
Bai.
Ulertzen dut.
Mila esker.
Dena ondo?
Zuzendari izendatu zaituzte.
- Itzel! - Hara!
Zuzendari?
Lasai. Pozten naiz.
Uste dut. Korapilatsua da.
Zu agintean dagoena izatera ohitu beharko naiz.
Agintean dagoena?
Horrek esan nahi du…
Egon, ez nago itzultzeko prest.
Egon! Oraindik ez nago itzultzeko prest!
- Mesedez! Alex, ez joan. - Zer daukazu?
Mesedez, geratu!
Entzuten didazu?
Nola duzu izena?
Alex?
Alex? Motel, zutitu zaitez.
Alex?
Jainko maitea.
Itzuli naiz.
Ongi etorri Atlasera.
Felicity?
Bizirik zaude.
- Noski. - Bizirik zaude!
Bai, 23 urte daramatzat hemen. Zer daukazu? O, laztana.
Neska bihurri hori.
Zer? Ondo zaude, Damien?
Zurbil zaude. Te bat prestatzea nahi?
- Alex. - Ene. Burua galdu du.
Alex?
Ruby.
Non dago Alex?
Ez al du oihuka dimititu?
Kabroi hutsa naiz!
Ez. Ez esan hori.
Ordaindu egingo dizut.
Luzeegi daramazu nire laguntzaile. Igoera merezi duzu.
Drogatuta zaude?
Ez. Benetan, gomendatu egingo zaitut
zuzendaritzaren parte izateko.
Merezi duzu.
Ados.
Baina mesede bat behar dut.
Alexen helbidea behar dut. Berehala, premiazkoa da, arren.
Oraintxe bilatuko dizut.
Damien.
Atsegin dut Guinnesseko kanpaina. Deitu nesken probak gainbegiratzeko.
Ulertzen?
Ulertu dut, bai.
Lotsa eman beharko lizuke.
Aurkitu duzu?
Mila esker.
Damien, zer gertatzen da?
Zer arraio gertatu zaizu?
Hazi egin naiz. Berdina egin behar zenuke.
Entzun denok.
Sentitzen dut kabroi bat izan izana.
Gauzak konpontzen saiatuko naiz.
Benetan.
Eta Glenda.
- Mila esker zure lanagatik. - Nola?
Baina argiegia zara garbitzailea izateko.
Eta edozein gizon garai dezakezu edaten.
Gauzak aldatuko dira.
Erabat drogatuta lanorduetan.
Barkatu, zurea da?
- Bai, mila esker. - Ez da ezer.
Nire katua.
Kaixo.
Charlie. Eskerrak.
Badago zure ama?
Nor zara zu?
Nola dakizu nire izena?
Damien naiz.
Laneko Damien?
Bai.
Ama kaleratu duena?
Teknikoki, dimititu egin du.
- Noski. - Ez, Charlie, ez itxi…
Alex?
- Ospa. - Alex.
Atlasera itzuli behar duzu.
- Nola? - Ezin duzu utzi.
Behar zaitut. Behar zaitugu.
Atlasek behar zaitu.
Mesedez, zoaz.
Guinnesseko aurkezpena irakurri dut. Itzela da.
Irudimentsua eta originala da,
eta leloa sinplea eta dotorea da.
"Maitasunak denbora darama, baina merezi du".
- Zergatik ez duzu goizean esan? - Kabroi hutsa naizelako.
Gezurra zen irakurri izana.
Baina irakurri ostean uste dut
zorionekoak izango ginatekeela Atlasen kanpaina zuzenduko bazenu.
Ez didazu errespeturik.
Iraindu egin nauzu.
Eta itxurak egiteko bakarrik aukeratu ninduzula esan didazu.
Sentitzen dut.
Ez nauzu inoiz serio hartu, eta ikusezin sentiarazi nauzu.
Gaizki jokatu dut, oker nengoen.
Alex, ordaindu egingo dizut.
Esan
zer egin behar dudan itzul zaitezen.
Austinek jakin dezan nahi dut nik zuzenduko dudala kanpaina.
Ados.
Gizonezko sormenezko zuzendarien soldata bera nahi dut.
Noski.
- Eta bulego bat. - Ados.
Hobeto esanda,
zure bulegoa.
Arazoa da nik erabiltzen dudala.
- Goazen. - Ados. Zurea da.
Merezi duzu.
Zer gertatu zaizu azken hiru orduetan?
Kolpe bat eman dut buruan.
Eta esnatu naizenean…
Gizon hobea izan nahi dut.
Kolpea eman duzu buruan?
Orduan kontusio bat duzu?
Hau gogoratuko al duzu goizean?
Entzun, idatziz jarriko dut.
Zer da?
Zera izan dut…
déjà vu modukoa.
Joango gara bulegora ofizial egitera?
Mesedez. Zoaz.
Patinatzera joatekoa nintzen.
Kontuz hortzekin, mesedez.
- Zer? - Kontuz ibili, ados?
Ados.
Egon…
- Piperbeltz espraia. - Ulergarria da.
Gomendagarria, bai.
Andereñoak lehenengo.
Ez, mesedez.
Zu lehenengo.
Ez dut inoiz asmatuko.
Hori hasiera ona da.
Kito.
Horra hor gure istorioa.
Eta politena da
ez duela merezitakoa Damienek bakarrik jaso,
Alexek ere bai.
MAITASUNAK DENBORA DARAMA, BAINA MEREZI DU
GUINNESS SALMENTAK % 40 GORA
ALEX FOXEN ARRAKASTA
ALEX FOX GARAILE
Eta agian, bakarrik agian,
zoriontsu izango dira betiko.
Ahaztu hori. Nola irten naiteke hemendik?
Ez naiz zurekin ari,
haiekin baizik.
URTE BERRIA IPURDI BERRIA
Azpitituluak: Leire Chertudi